ସୁନ୍ଦରଗଡ ୧୪/୧୨ଃ ସୁନ୍ଦରଗଡ଼ ଜିଲ୍ଲା ବଣାଇ ଥାନା ଭାଲୁଡୁଙ୍ଗୁରି ଗ୍ରାମରେ ଡିବିରୀରୁ ନିଆଁ ଲାଗି ଜଣେ ଯୁକ୍ତ ୩ ଛାତ୍ରୀ ମୃତ । ଗାଁର ସ୍ୱପ୍ନେଶ୍ବରୀ ମୁଣ୍ଡା ଘରେ ଜଳୁଥିବା ଡିବିକୁ ଧରି ଆସୁଥିବା ବେଳେ ତାଙ୍କ ଡ୍ରେସରେ ନିଆଁ ଲାଗି ଯାଇଥିଲା । ଝିଅର ଚିତ୍କାର ଶୁଣିବାରୁ ପରିବାର ଲୋକ ତୁରନ୍ତ ଆମ୍ବୁଲାନ୍ସ ଡାକି ବଣାଇ ଡାକ୍ତରଖାନାକୁ ଆଣିଥିଲେ ।
ହେଲେ କିଛି ଲାଭ ହେଲାନି । ସତ ଚେଷ୍ଟା ସତ୍ତ୍ୱେ କିଛି ସମୟ ପରେ ତାଙ୍କର ମୃତ୍ୟୁ ହୋଇଥିଲା । ସେ ଲହୁଣୀ ପଡା କଲେଜର ଯୁକ୍ତ ୩ରେ ପାଠ ପଢୁଥିବା ଜଣାପଡିଛି । ଘଟଣା ପରେ ବଣାଇ ପୋଲିସ ଘଟଣା ସ୍ଥଳରେ ପହଂଚି ତଦନ୍ତ ଆରମ୍ଭ କରିଛି ।
